Analiza SOLID principa

1. **Single Responsibility Principle (SRP)**

*Klasa treba imati samo jedan razlog za promjenu, tj. treba imati jednu jasno definisanu odgovornost.*

Princip je zadovoljen jer svaka klasa ima jasno definisanu odgvornost, npr. Korisnik modeluje osnovne podatke o korisnicima sistema, Rezervacija upravlja podacima o rezervacijama, Karta sadrži informacije o kartama itd.

**2. Open/Closed Principle (OCP)**

*Softverski entiteti treba da budu otvoreni za proširenje, ali zatvoreni za modifikaciju.*

Princip je zadovoljen jer upotrebe enumeracije TipSjedista omogućava proširenje tipova sjedišta bez promjene postojećeg koda. Također, klasa Cijena omogućava različite implementacije izračuna cijena.

**3. Liskov Substitution Principle (LSP)**

*Objekti izvedenih klasa treba da se mogu koristiti umjesto objekata osnovne klase, bez narušavanja funkcionalnosti.*

Princip je zadovoljen kreiranjem klase Korisnik, koja služi kao zajednička osnova za sve tipove korisnika, tj. gosta, registrovanog korisnika, administratora, te uposlenika (kino-radnika). Podklase Korisnik klase mogu biti korištene umjesto bazne klase bez narušavanja funkcionalnosti sistema.

**4. Interface Segregation Principle (ISP)**

*Klijenti ne bi trebali biti prisiljeni da zavise od interfejsa koje ne koriste.*

Princip je zadovoljen na način da klase implementiraju samo one metode koje sui m potrebne, npr. klasa Cijena fokusirana je isključivo na izračun cijene, a TipSjedista definiše samo tipove sjedišta bez dodatnih nepovezanih funkcionalnosti.

**5. Dependency Inversion Principle (DIP)**

*Moduli visokog nivoa ne treba da zavise od modula niskog nivoa, već oba treba da zavise od apstrakcije.*

Princip je zadovoljen, što se može vidjeti iz odnosa klase Rezervacija prema klasi Cijena. Rezervacija ne kreira direktno objekat tipa Cijena, već ga prima kroz konstruktor. Ovo osigurava da modeli višeg nivoa zavise od apstrakcije, te moduli nižeg nivoa (u ovom slučaju Cijena) mogu mijenjati bez utjecaja na module koji ih koriste.